
ΑΠΟΦΑΣΕΙΣ 


Αριθ. 6913 

Δημοσίευση στην Εφημερίδα της Κυβερνήσεως αποφάσεως 

της Ολομέλειας της Βουλής «Γία την τροποποίηση διατά¬ 
ξεων του Κανονισμού της Βουλής (Μέρος Α’ - Κοινοβου¬ 
λευτικό). 

Ο ΠΡΟΕΔΡΟΣ ΤΗΣ ΒΟΥΛΗΣ ΤΟΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 118 
παρ. 3 του Κανονισμού της Βουλής (Μέρος Α’ - Κοινοβουλευ¬ 
τικό) σε συνδυασμό με το άρθρο 150 του Υπηρεσιακού Κανο¬ 
νισμού της Βουλής. 

2. Την από 16 Νοεμβρίου 1993 πρόταση του Προέδρου της 
Βουλής. 

3. Την πρόταση αυτή όπως διαμορφώθηκε με το από 23 
Νοεμβρίου 1993 πρακτικό - έκθεση της επί του Κανονισμού 
της Βουλής Επιτροπής. 

4. Την κατά τη ΙΔ' συνεδρίαση της 25ης Νοεμβρίου 1993 
απόφαση της Ολομέλειας της Βουλής των Ελλήνων κατά την 
οποία ψηφίστηκε η από 16 Νοεμβρίου 1993 πρόταση του 
Προέδρου της Βουλής «Για την τροποποίηση διατάξεων του 
Κανονισμού της Βουλής (Μέρος Α’ - Κοινοβουλευτικό)», 
όπως διαμορφώθηκε από την επί του Κανονισμού της Βουλής 
Επιτροπή, παραγγέλλουμε τη δημοσίευση στην Εφημερίδα 
της Κυβερνήσεως της απόφασης αυτής, που έχει ως εξής: 

Αρθρο 1 

Η παράγραφος 1 του άρθρου 38 τροποποιείται ως εξής: 

«1. Οι συνεδριάσεις των διαρκών επιτροπών, κατά το στά¬ 
διο της καταρχήν συζήτησης σχεδίων και προτάσεων νόμων, 
είναι δημόσιες. 

Για τη διασφάλιση της δημοσιότητας εφαρμόζονται οι πα¬ 
ράγραφοι 2 έως 11 του άρθρου 56. 

Η επιτροπή, με τη σύμφωνη γνώμη του Προέδρου της Βου¬ 
λής, μπορεί να αποφασίσει τη μη δημοσιότητα της συνεδρία¬ 
σης». 

Αρθρο 2 

1. Στην παράγραφο 1 του άρθρου 41Α μετά τη λήξη «εμπει¬ 
ρογνώμονες» προστίθεται «ή και οποιονδήποτε άλλον». 

2. Στο τέλος του εδαφίου β' της παρ. 7 του άρθρου 41Α 
προστίθεται εδάφιο γ’ ως εξής: 

«Η έκθεση μπορεί να περιέχει συστάσεις προς οποιαδή¬ 
ποτε αρχή, πλην της δικαστικής, καθώς και διαπιστώσεις ή 
κρίσεις για υπόθεση η οποία απασχόλησε την επιτροπή». 


"Αρθρο 3 

Χρόνος έναρξης συνεδριάσεων 

Η παράγραφος 1 του άρθρου 54 αντικαθίσταται ως ακολού¬ 
θως: 

«1. Οι συνεδριάσεις της Ολομέλειας της Βουλής αρχίζουν 
την 18.00 ώρα, εκτός από τις συνεδριάσεις της Πέμπτης και 
Παρασκευής, οι οποίες αρχίζουν την 10,00 ώρα». 

Άρθρο 4 

Τρόπος αγορεύσεων 

Το εδάφιο α’ της παραγράφου 6 του άρθρου 66 αντικαθί¬ 
σταται ως εξής: 

«6. Οι γραπτοί λόγοι δεν επιτρέπονται, εκτός αν πρόκειται 
για προγραμματικές ή άλλες δηλώσεις της Κυβέρνησης, τις 
απαντήσεις σ' αυτές και τις πρωτολογίες εισηγητών, ειδικών 
αγορητών, των αρμόδιων Υπουργών και των Προέδρων των 
Κοινοβουλευτικών Ομάδων ή των αναπληρωτών τους στη συ¬ 
ζήτηση επί της αρχής σχεδίου ή πρότασης νόμου». 

Άρθρο 5 
Χρόνος ομιλίας 

1. Η παράγραφος 4 του άρθρου 91 τροποποιείται ως εξής: 

«4. Ο Βουλευτής που έχει υποβάλει πρόταση νόμου ή τρο¬ 
πολογία μπορεί να παραστεί κατά τη συζήτησή τους στην αρ¬ 
μόδια επιτροπή της οποίας δεν είναι μέλος και να αναπτύξει 
προφορικά την πρόταση νόμου έως δεκαπέντε (15) λεπτά ή 
την τροπολογία έως πέντε (5) λεπτά της ώρας». 

2. α) Η παράγραφος 1 του άρθρου 97 τροποποιείται ως 
εξής: 

«1. Στην καταρχήν συζήτηση σχεδίου ή πρότασης νόμου η 
διάρκεια των αγορεύσεων δεν μπορεί να υπερβεί: α) τα δέκα 
(10) λεπτά της ώρας για τους Βουλευτές που έχουν εγγραφεί 
στον κατάλογο των ομιλητών, β) τα είκοσι (20) λεπτά της 
ώρας για τους εισηγητές, τους ειδικούς αγορητές, καθώς και 
για τους αναπληρωτές εκπροσώπους των Κοινοβουλευτικών 
Ομάδων». 

β) Η παράγραφος 2 του άρθρου 97 τροποποιείται ως εξής: 

«2. Με την επιφύλαξη της επόμενης παραγράφου η διάρ¬ 
κεια αγόρευσης των Υπουργών και Προέδρων των Κοινοβου¬ 
λευτικών Ομάδων δεν μπορεί να υπερβαίνει τα είκοσι (20) λε¬ 
πτά της ώρας». 

γ) Η παράγραφος 3 του άρθρου 97 τροποποιείται ως εξής: 

«3. Η διάρκεια αγόρευσης δεν μπορεί να υπερβεί τα τριάντα 
(30) λεπτά της ώρας για τους αρμόδιους Υπουργούς και τους 
Προέδρους των Κοινοβουλευτικών Ομάδων, που έχουν δύ¬ 
ναμη τουλάχιστον ίση με το ένα έκτο (1 /6) του όλου αριθμού 
των Βουλευτών». 



4734 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δ) Η παράγραφος 4 του άρθρου 97 τροποποιείται ως 
εξής: 

“4. Οι Υπουργοί και οι Πρόεδροι των Κοινοβουλευτικών 
Ομάδων πέρα από το χρόνο των προηγούμενων πα¬ 
ραγράφων ακούγονται όποτε ζητήσουν, το λόγο για 
πέντε (5) λεπτά της ώρας κάθε φορά." 

ε) 0 Η παράγραφος 6 του άρθρου 97 τροποποιείται 
ως εξής: 

"6. Στη δευτερολογία της καταρχήν συζήτησης σχεδίου 
ή πρότασης νόμου η διάρκεια αγόρευσης των ομιλητών 
των παραγράφων 1, 2 και 3 περιορίζεται στο ένα 
δεύτερο (1/2) του χρόνου πρωτολογίας που έχει δι¬ 
καίωμα καθένας τους. Οι αναπληρωτές εκπρόσωποι των 
Κοινοβουλευτικών Ομάδων στην καταρχήν συζήτηση 
έχουν δικαίωμα να τριτολογήσουν για πέντε (5) λεπτά 
της ώρας". 

ϋ) Η παράγραφος 8 του άρθρου 17 τροποποιείται ως 
εξής: 

"8. Οι αναπληρωτές των Προέδρων των Κοινοβου¬ 
λευτικών Ομάδων μπορούν να τριτολογήσουν για πέντε 
(5) λεπτά της ώρας." 

στ) Η παράγραφος 7 του άρθρου 97 τροποποιείται 
ως εξής: 

"7. Με εξαίρεση την παρ. 4 του άρθρου 143, οι πρώην 
Πρωθυπουργοί, που διετέλεσαν Βουλευτές και Αρχηγοί 
Κόμματος σε Κυβερνήσεις που έλαβαν ψήφο εμπιστο¬ 
σύνης της Βουλής και δεν μετέχουν στην Κυβέρνηση, 
ακρύγονται όποτε ζητήσουν το λόγο για δεκαπέντε 
(15) λεπτά της ώρας κάθε φορά. Το ίδιο δικαίωμα έχουν 
και οι διατελέσαντες Πρόεδροι της Βουλής για δέκα 
(10) λεπτά της ώρας". 

3. α) Η παράγραφος 1 του άρθρου 103 τροποποιείται 
ως εξής : 

"1. Στη συζήτηση των άρθρων η διάρκεια ομιλίας των 
εγγεγραμμένων στον κατάλογο των ομιλητών δεν μπορεί 
να υπερβεί τα πέντε (5) λεπτά της ώρας για την 
πρωτολογία και τα δύο (2) λεπτά της ώρας για τη 
δευτερολογία". 

β) Η παράγραφος 2 του άρθρου 103 τροποποιείται 
ως εξής : 

"2. Στη συζήτηση της προηγούμενης παραγράφου οι 
Υπουργοί και οι Πρόεδροι των Κοινοβουλευτικών Ομά¬ 
δων ακούγονται όποτε ζητήσουν το λόγο για πέντε (5) 
λεπτά της ώρας κάθε φορά ή οι αναπληρωτές των 
Προέδρων των Κοινοβουλευτικών Ομάδων επίσης για 
πέντε (5) λεπτά και έως τρεις φορές". 

4. α) Η παράγραφος 6 του άρθρου 110 τροποποιείται 
ως εξής : 

"6. Κατά τη συζήτηση σχεδίων και προτάσεων νόμων 
ιδιαίτερης σημασίας ή επείγοντος χαρακτήρα η διάρκεια 
της ομιλίας στην καταρχήν συζήτηση των Υπουργών, 
των Προέδρων των Κοινοβουλευτικών Ομάδων και των 
εισηγητών ορίζεται σε είκοσι (20) λεπτά της ώρας, των 
ειδικών αγορητών σε δέκα (10) λεπτά της ώρας και 
των εγγεγραμμένων στον κατάλογο των ομιλητών Βου¬ 
λευτών σε πέντε (5) λεπτά της ώρας. 

Στην κατ' άρθρο συζήτηση η διάρκεια της ομιλίας 
ορίζεται για όλους τους ομιλητές σε τρία (3) λεπτά 
της ώρας." 

β) Η παράγραφος 7 του άρθρου 110 τροποποιείται 
ως εξής: 

"7. Στα σχέδια και στις προτάσεις νόμων που συζη- 
τούνται με τη διαδικασία του παρόντος άρθρου, δευ¬ 


τερολογίες επιτρέπονται μόνο στην καταρχήν συζήτηση 
στους εισηγητές για δέκα (10) και στους ειδικούς 
αγορητές για οκτώ (8) λεπτά της ώρας. 

5. Η παράγραφος 4 του άρθρου 123 αναδιατυπώνεται 
ως εξής: 

"4. Η διάρκεια της ομιλίας δεν μπορεί να υπερβεί: 
α) τα εξήντα (60) λεπτά της ώρας για τον αρμόδιο 
Υπουργό και τους Προέδρους των Κοινοβουλευτικών 
Ομάδων που έχουν δύναμη τουλάχιστον ίση με το ένα 
έκτο (1/6) του όλου αριθμού των Βουλευτών, β) τα 
πενήντα (50) λεπτά της ώρας για τους γενικούς ειση¬ 
γητές, γ) τα σαράντα (40) λεπτά της ώρας για τους 
Προέδρους των Κοινοβουλευτικών Ομάδων και δ) τα 
τριάντα (30) λεπτά της ώρας για τους Υπουργούς και 
τους ειδικούς εισηγητές. Κατά τα λοιπά εφαρμόζονται 
αναλόγως οι διατάξεις του άρθρου 97". 

6. α) Το εδάφιο α’ της παραγράφου 3 του άρθρου 
128 τροποποιείται ως εξής: 

"Ο Βουλευτής που υπογράφει την ερώτηση την α¬ 
ναπτύσσει για τρία (3) λεπτά της ώρας." 

β) Η παράγραφος 4 του ίδιου άρθρου (128) αντικα¬ 
θίσταται ως εξής : 

"4. Ο Βουλευτής που υπογράφει πρώτος συλλογική 
ερώτηση και, αν τυχόν απουσιάζει, ο επόμενος, την 
αναπτύσσει για τρία (3) λεπτά της ώρας και ο δεύτερος 
υπογράφων για δύο (2) λεπτά της ώρας. Το εδάφιο β' 
της προηγούμενης παραγράφου εφαρμόζεται αναλόγως 
για τον πρώτο ομιλητή." 

γ) ί)Το εδάφιο α’ της παραγράφου 5 του ίδιου άρθρου 
(128) τροποποιείται ως εξής: 

"Η διάρκεια της ομιλίας του Υπουργού είναι τρία (3) 
λεπτά της ώρας για την πρωτολογία και δύο (2) λεπτά 
της ώρας για τη δευτερολογία." 

ίί) Το εδάφιο β' της παραγράφου 5 του ίδιου άρθρου 
(128) διαγράφεται. 

Άρθρο 6 

1*α) Η παράγραφος 1 του άρθρου 130 τροποποιείται 
ως εξής: 

"1. Οι επίκαιρες ερωτήσεις συζητούνται στις συνε¬ 
δριάσεις της Τρίτης και της Παρασκευής και διατίθεται 
για τη συζήτησή τους ο χρόνος αναφορών και ερωτή¬ 
σεων των συνεδριάσεων αυτών. Ο Πρόεδρος της Βουλής 
στη συνεδρίαση κάθε Πέμπτης ανακοινώνει τις συγκε¬ 
κριμένες επίκαιρες ερωτήσεις που είναι προς συζήτηση 
για την Παρασκευή και στη συνεδρίαση κάθε Δευτέρας 
τις επίκαιρες ερωτήσεις που είναι προς συζήτηση για 
την επόμενη Τρίτη, με βάση την επιλογή ή την κλήρωση 
που γίνεται κατά τις επόμενες παραγράφους." 

β) Στο άρθρο 130 προστίθεται τέταρτη παράγραφος, 
η οποία έχει ως εξής: 

“4. Επίκαιρες ερωτήσεις που δεν επελέγησαν να 
συζητηθούν στη συνεδρίαση της Παρασκευής συζητού- 
νται στη συνεδρίαση της αμέσως επόμενης Τρίτης. Η 
σειρά συζήτησης των ερωτήσεων αυτών καθορίζεται με 
κλήρωση που διενεργείται κατά τη συνεδρίαση της 
Διάσκεψης των Προέδρων της προηγούμενης εβδομά¬ 
δας. Κατά τη διαδικασία αυτή μόνο μία επίκαιρη ερώτηση 
ενός Βουλευτή μπορεί να συζητηθεί. Αν κληρωθούν 
περισσότερες ερωτήσεις ο Βουλευτής καλείται να ε- 
πιλέξει. Αν δεν πραγματοποιηθεί συνεδρίαση της Διά¬ 
σκεψης των Προέδρων για οποίονδήποτέ λόγο ή ο 

Βουλευτής δεν επιλέξει, οι ερωτήσεις της παραγράφου 
αυτής συζητούνται με τη σειρά κατάθεσής τους, μία 
για κάθε Βουλευτή. Οι ερωτήσεις αυτές αναπτύσσονται 
εναλλάξ με τη σειρά που προβλέπει το άρθρο 19 παρ. 
1 ." 

γ) Η παράγραφος 4 του άρθρου 130 αριθμείται ως 
παράγραφος 5 και διατυπώνεται ως εξής : 

“5. Επίκαιρες ερωτήσεις που δεν συζητήθηκαν κατά 
την ανωτέρω διαδικασία διαγράφονται. Το ίδιο ισχύει 
και σε περίπτωση που ματαιωθεί η αντίστοιχη συνε¬ 
δρίαση." 

δ) Η παράγραφος 5 του άρθρου 130 αριθμείται ως 
παράγραφος 6. 

2. Η παράγραφος 5 του άρθρου 131 αντικαθίσταται 
ως εξής : 

"5. Με την επιφύλαξη της παραγράφου 3, αν δεν 
υπάρχουν επίκαιρες ερωτήσεις ή εφόσον επαρκεί ο 
χρόνος, συζητούνται αναφορές και ερωτήσεις των άρ¬ 
θρων 125 και 126.“ 

3. α) Το εδάφιο β’ της παραγράφου 1 του άρθρου 
132 τροποποιείται ως εξής : 

“Στη συνέχεια απαντά ο αρμόδιος ή εξουσιοδοτημένος 
από την Κυβέρνηση για την απάντηση Υπουργός επί 
τέσσερα (4) λεπτά το πολύ." 

β) Η παράγραφος 3 του άρθρου 132 τροποποιείται 
ως εξής : 

“3.0 Βουλευτής που υπογράφει την επίκαιρη ερώτηση 
παίρνει το λόγο για δύο (2) λεπτά και μπορεί να 
απαντήσει ο Υπουργός επί δύο (2) επίσης λεπτά.” 

4. α) Το εδάφιο α' της παραγράφου 3 του άρθρου 
135 τροποποιείται ως εξής : 

"Η προφορική ανάπτυξη των επερωτήσεων αυτών 
γίνεται για δέκα (10) λεπτά της ώρας από το Βουλευτή 
που υπογράφει πρώτος και η συζήτηση περιορίζεται 
αποκλειστικά στη μη κατάθεση των εγγράφων που 
ζητήθηκαν." 

β) Το εδάφιο β’ της παραγράφου 4 του άρθρου 135 
τροποποιείται ως εξής: 

“Ο Πρόεδρος της Κοινοβουλευτικής Ομάδας στην 
οποία ανήκουν οι επερωτώντες Βουλευτές μπορεί σε 
εξαιρετικές περιπτώσεις να αναπτύξει την επερώτηση 
για δέκα (10) λεπτά της ώρας μετά τον πρώτο επε- 
ρωτώντα Βουλευτή και ο ίδιος ή ο αναπληρωτής του 
μπορούν να μετέχουν στη συζήτηση σύμφωνα με τους 
όρους του άρθρου 97 παρ. 1 έως 3 και 6." 

γ) Τα εδάφια γ' και δ’ της παραγράφου 6 του άρθρου 
135 τροποποιούνται ως εξής : 

“Η διάρκεια της ομιλίας του Βουλευτή που υπογράφει 
πρώτος είναι είκοσι (20) λεπτά της ώρας και των αμέσως 
επόμενων δύο, πέντε (5) λεπτά της ώρας για τον 
καθένα. Η διάρκεια της ομιλίας του Υπουργού δεν 
μπορεί να υπερβεί τον προβλεπόμενο συνολικό χρόνο 
ομιλίας όλων των Βουλευτών που ανέπτυξαν την επε¬ 
ρώτηση με την επιφύλαξη του άρθρου 97.” 

δ) Η παράγραφος 9 του άρθρου 135 τροποποιείται 
ως εξής: 

”9. Αν κατά τη συζήτηση μιας επερώτησης κρίνονται 
και πράξεις Βουλευτή που διετέλεσε μέλος της πα¬ 
ρούσας ή προηγούμενης Κυβέρνησης, αυτός μπορεί να 
μιλήσει στο τέλος της συζήτησης για πέντε (5) λεπτά 
της ώρας και μόνο σχετικά με τις κρινόμενες πράξεις 
του.” 


5. Η παράγραφος 2 του άρθρου 136 τροποποιείται 
ως εξής: 

"2. Στην περίπτωση ταυτόχρονης συζήτησης περισ¬ 
σότερων από μία επερωτήσεων για το ίδιο θέμα που 
υπογράφονται από Βουλευτές της ίδιας ή διαφορετικών 
Κοινοβουλευτικών Ομάδων, ο Βουλευτής που υπογράφει 
πρώτος κάθε επερώτηση μιλεί για δέκα (10) λεπτά της 
ώρας και ο δεύτερος και ο τρίτος κατά σειρά υπογράφων 
κάθε επερώτηση για πέντε (5) λεπτά της ώρας, με 
εναλλαγή των ομιλητών. Ο χρόνος δευτερολογίας είναι 
πέντε (5) λεπτά για τον πρώτο που υπογράφει κάθε 
επερώτηση και τρία (3) λεπτά της ώρας για καθέναν 
από τους λοιπούς. Κατά τα λοιπά εφαρμόζεται το άρθρο 
135 παρ. 3 έως 6." 

6. Η παράγραφος 2 του άρθρου 137 τροποποιείται 
ως εξής: 

"2. Αν αποφασισθεί η γενίκευση της συζήτησης, η 
διεξαγωγή της γίνεται σύμφωνα με τις διατάξεις της 
παραγράφου 2 του προηγούμενου άρθρου για τους 
επερωτώντες Βουλευτές, καθώς και του άρθρου 97 
παρ. 1 έως 3 για τους Υπουργούς, τους Προέδρους 
των Κοινοβουλευτικών Ομάδων και τους αναπληρωτές 
τους και συνεχίζεται με τις ομιλίες όσων έχουν εγγραφεί 
στον κατάλογο έως το τέλος των αγορεύσεων των 
επερωτώντων, με διάρκεια ομιλίας πέντε (5) λεπτά της 
ώρας για τον καθένα. Η γενικευμένη συζήτηση ολο¬ 
κληρώνεται υποχρεωτικά μέσα σε δύο το πολύ συνε¬ 
δριάσεις." 

7. α) Το εδάφιο α* της παραγράφου 5 του άρθρου 
138 τροποποιείται ως εξής: 

"Ο Πρόεδρος κάθε Κοινοβουλευτικής Ομάδας ή ο 
ειδικά ορισμένος γΓ αυτό αναπληρωτής του επιλέγει, 
έως την ογδόη νυχτερινή ώρα της Δευτέρας κατά το 
άρθρο 130 παρ. 3, τρεις από τις επίκαιρες επερωτήσεις 
που έχουν καταθέσει Βουλευτές της Κοινοβουλευτικής 
του Ομάδας ή δύο, αν δικαιούται να συζητήσει μόνο 
μία αρμοδιότητας διαφορετικών υπουργείων." 

β) Το εδάφιο γ' της παραγράφου 5 του άρθρου 138 
τροποποιείται ως εξής: 

“Σε περίπτωση που ο Πρόεδρος μιας Κοινοβουλευτικής 
Ομάδας ή ο εκπρόσωπος των ανεξαρτήτων παραλείψει 
την επιλογή ή επιλέξει μέχρι τριών επερωτήσεων, η 
Κοινοβουλευτική αυτή Ομάδα δεν συμπεριλαμβάνεται 
στη διαδικασία επιλογής της επόμενης παραγράφου." 

γ) Το εδάφιο α' της παραγράφου 6 του άρθρου 138 
τροποποιείται ως εξής: 

"Από τις επερωτήσεις της προηγούμενης παραγράφου 
η Διάσκεψη των Προέδρων επιλέγει δύο μόνο που τις 
εγγράφει για συζήτηση στην ημερήσια διάταξη της 
αμέσως επόμενης Τρίτης και λαμβάνοντας υπόψη το 
στοιχείο της επικαιρότητας και συνεκτιμώντας πάντως 
και τους όρους του άρθρου 135 παρ. 1." 

Άρθρο 7 

Το άρθρο 128Α' καταργείται. 

Άρθρο 8 

Η παράγραφος 2 του άρθρου 143 αντικαθίσταται ως 
ακολούθως: 

"2. Κατά τη διάρκεια κάθε βουλευτικής συνόδου διε- 

ξάγονται υποχρεωτικά πέντε συζητήσεις προ ημερησίας 
διατάξεως, εκ των οποίων η μία αποτελεί δικαίωμα της 
Κυβέρνησης και οι υπόλοιπες τέσσερις της Αντιπολί¬ 
τευσης. Το θέμα της συζητήσεως που ανήκει στην 
επιλογή της Κυβέρνησης πρέπει να αναφέρεται στην 
πορεία της χώρας με την Ευρωπαϊκή Ένωση και εάν 
είναι εφικτό να συνδυάζεται με την κατάθεση της 
σχετικής έκθεσης που προβλέπεται από το άρθρο 3 
του ν. 945/1979. Τα θέματα των υπόλοιπων τεσσάρων 
συζητήσεων καθορίζονται από την Αντιπολίτευση ως 
εξής: τα θέματα δύο συζητήσεων από την Αξιωματική 
Αντιπολίτευση, το θέμα μιας συζήτησης από τη δεύτερη 
σε δύναμη Κοινοβουλευτική Ομάδα της Αντιπολίτευσης 
και το θέμα μιας συζήτησης από την τρίτη σε δύναμη 
Κοινοβουλευτική Ομάδα της Αντιπολίτευσης, με αίτησή 
τους, που υπογράφεται από τα δύο τρίτα του αριθμού 


των Βουλευτών που υπάγονται κατά περίπτωση στην 
κάθε Κοινοβουλευτική Ομάδα ή από τον Πρόεδρό της. 
Η αίτηση κατατίθεται στο γραφείο του Προέδρου της 
Βουλής και διαβιβάζεται αμέσως στον Πρωθυπουργό. 
Η συζήτηση πραγματοποιείται μέσα σε ένα μήνα από 
την υποβολή της κάθε αιτήσεως.’ 

'Αρθρο 9 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 26 Νοεμβρίου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

